Maybach Music Group. Maybach Music Group (qisqartirilgan MMG) — amerikalik reper Rick Ross tomonidan asos solingan ovoz yozish studiosi. Maybach Music Group albomlari Atlantic Records Group boʻlimi boʻlgan Atlantic Records tomonidan tarqatiladi. Island Def Jam bilan kelishuv muddati tugagandan soʻng, Atlantic mahsulotlarni tarqatishni oʻz zimmasiga oldi. 2012-yil 12-dekabr holatiga koʻra, Leybllar endi Atlantic Records tomonidan tarqatiladi. Maybach Music Group tomonidan 19 ta yakkaxon va uchta hamkor albomlari, jumladan, beshta sertifikatlangan Oltin albom va uchta sertifikatlangan Platinum albomi chiqarilgan. Kelib chiqishi. Maybachda Rossning oʻzi, Wale, Meek Mill, Omarion, Gunplay va Torch kabi koʻplab muvaffaqiyatli reperlar shartnomasi bor. Shuningdek, leybl Billboard 200 roʻyxatida birinchi oʻrinni egallagan yetti albomi bor, jumladan, Deeper Than Rap, God Forgives, I Don't va Rick Rossning Mastermind, The Gifted va Waleʼning The Album About Nothing albomi va Meek Millga tegishli boʻlgan Dreams Worth than Money, Championships albomlar oʻrin olgan. Maybach Music Group o'zining birinchi albomini 2009-yilning yozida chiqardi, bu Rik Rossning "Deeper Than Rap" uchinchi studiyaviy albomi edi. Chiqarilgandan so'ng, Ross o'z leybliga boshqa ijodkorlarni imzolashga ko'proq e'tibor qaratdi, bu jarayonda Masspike Miles va Gunplay, Torch va Young Breed a'zolaridan iborat Triple C hip-hop guruhi kabi musiqachilarni kashf etdi. 2009-yil 27-oktabrda Ross Def Jam orqali Triple C ning "Custom Cars & Cycles" debyut studiyaviy albomini chiqardi. 2010-yilda MMG Teflon Donni chiqardi, Triple C-ning Color, Cut & Clarity nomli boshqa albomi ham tarqatilishi rejalashtirilgan edi, biroq kechiktirildi va hali chiqarilmadi.